Document ID: 32002D0677

A BIZOTTSÁG 2002/677/EK HATÁROZATA
(2002. augusztus 22.)
az állatbetegségek felszámolására és ellenőrzésére irányuló, a Közösséggel közösen finanszírozott programok szabványos jelentési követelményeinek megállapításáról és a 2000/322/EK határozat hatályon kívül helyezéséről
(az értesítés a C(2002) 3103 számú dokumentummal történt)
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2001/572 határozattal[1] módosított, az állat-egészségügyi kiadásokról szóló, 1990. június 26-i 90/424/EGK tanácsi határozatra[2] és különösen annak 24. cikke (11) bekezdésére,
mivel:
(1) A 90/424/EGK határozat a Közösség pénzügyi részvételének lehetőséget írja elő az állatbetegségek felszámolására és ellenőrzésére irányuló programokban. A tagállamok minden évben benyújtják azokat a programokat, amikhez pénzügyi hozzájárulást kívánnak igénybe venni.
(2) A fejlődés értékelésének céljából, a felszámolási és ellenőrzési programok végrehajtása során értékelési rendszert kell alkalmazni. Az értékelési rendszernek tartalmaznia kell egy, a programokból járványügyi adatokat szolgáltató jelentési rendszert is. Kívánatos a jelentési rendszer harmonizációja.
(3) A felszámolási és ellenőrzési programok sikeréért és végrehajtásáért, továbbá a közösen finanszírozott intézkedések megfelelő pénzügyi kezeléséért elsősorban a kérelmet benyújtó tagállamok a felelősek.
(4) A 90/424/EGK határozat 24. cikkének (2) bekezdésében megállapított felszámolási és ellenőrzési programok szempontjait a 90/638/EGK tanácsi határozat[3] állapította meg.
(5) A 90/638/EGK határozat I. mellékletének 13. pontja előírja, hogy a tagállamok által a Bizottságnak a közös finanszírozásra benyújtott programoknak, amennyiben szükséges, legalább tartalmazniuk kell a levágott állatok után a mezőgazdasági termelőknek nyújtott mielőbbi megfelelő kártalanításra vonatkozó szabályokat.
(6) Helyénvaló előírni, hogy - ilyen szabályok hiányában - a kártalanítást 90 napon belül meg kell fizetni.
(7) Ez a határozat az állatbetegségek felszámolására és nyomon követésére szolgáló, a Közösség általi társfinanszírozásra jóváhagyott állatbetegségek felszámolására és azok nyomon követésére szolgáló programokban benyújtott jelentésekre vonatkozó szabványos követelmények meghatározásáról szóló, 2000. április 13-i 2000/322/EK bizottsági határozat[4] helyébe lép, amit e határozat hatálybalépésnek napján hatályon kívül kell helyezni.
(8) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
E határozat alkalmazásában az alábbi meghatározásokat kell alkalmazni:
a) "a program előzetes műszaki és pénzügyi értékelése": a Bizottságnak június 1. előtt benyújtandó, folyamatban lévő program előzetes értékelése, a 90/424/EGK határozat 24. cikkének (7) bekezdésében előírt módon;
b) "időközi jelentések": a Bizottságnak rendszeres időközönként benyújtandó jelentések;
c) "végleges jelentések": a program alkalmazásának teljes évére vonatkozó, a Bizottságnak benyújtandó jelentések;
d) "kifizetés iránti kérelmek": a 90/424/EGK határozat 24. cikkének (8) bekezdésében említett kifizetés iránti kérelmek.
2. cikk
A tagállamok - a 90/424/EGK határozat 24. cikkével összhangban elfogadott felszámolási és ellenőrzési programok tekintetében - e határozattal összhangban, előzetes műszaki és pénzügyi értékelést, időközi jelentéseket és végleges jelentéseket nyújtanak be.
3. cikk
A közös finanszírozásra jóváhagyott program előzetes műszaki és pénzügyi értékelése tartalmazza legalább az I. mellékletben meghatározott információkat.
4. cikk
(1) Az időközi jelentések, a következő betegségekre vonatkozóan - megfelelően -, legalább a II., III. és IV. mellékletben meghatározott információkat tartalmazzák:
szarvasmarhák gümőkórja, szarvasmarha-brucellózis, juh- és kecske-brucellózis, szarvasmarhák enzootikus leukózisa, IBR/IPV, para-tuberkolózis, CBPP, lépfene, maedi visna, CAEV, kéknyelvbetegség, Aujeszky-féle betegség, afrikai sertéspestis, klasszikus sertéspestis, sertések hólyagos betegsége, szívburokvíz, babesiosisok, anaplazmózisok, IHN, ISA, Salmonella pullorum, Salmonella gallinarum és Mycoplasma gallisepticum.
(2) A veszettség tekintetében, az időközi jelentések minden vonatkozó információt tartalmaznak.
5. cikk
(1) A kifizetés iránti kérelmeket tartalmazó végleges jelentések a következő betegségekre vonatkozóan - megfelelően -, legalább a II., III. és IV. mellékletben meghatározott információkat tartalmazzák:
Szarvasmarhák gümőkórja, szarvasmarha brucellózis, juh- és kecske-brucellózis, szarvasmarhák enzootikus leukózisa, IBR/IPV, para-tuberkolózis, CBPP, lépfene, maedi visna, CAEV, kéknyelv-betegség, Aujeszky-féle betegség, afrikai sertéspestis, klasszikus sertéspestis, sertések hólyagos betegsége, szívburokvíz, babesiosisok, anaplazmózisok, IHN, ISA, Salmonella pullorum, Salmonella gallinarum és Mycoplasma gallisepticum.
(2) A veszettség tekintetében, a végleges jelentések minden vonatkozó információt tartalmaznak és a közös finanszírozási kifizetés iránti kérelmeket is magukban foglalják.
(3) A VII. mellékletben megállapított táblázat kitöltése céljából, a 296/96/EK bizottsági rendelet[5] 4. cikke (2) bekezdésének sérelme nélkül, a tagállamoknak a "kártalanítás" oszlopban fel kell tüntetni az állat levágását követően 90 napon belül vagy a kitöltött igénylőlap bemutatása után nyújtott kártalanítást.
6. cikk
A 2000/322/EK határozat 2003. január 1-jétől hatályát veszti.
7. cikk
Ezt a határozatot az állatbetegségek felszámolására és ellenőrzésére irányuló, 2003. január 1-jétől végrehajtandó programokra kell alkalmazni.
8. cikk
Ennek a határozatnak a tagállamok a címzettjei.
Kelt Brüsszelben, 2002. augusztus 22-én.

Labels: 7
12
2
6